marsh-mellow/hindi_wikipedia huggingface dataset:
विज्ञान के दर्शन के अन्तर्गत विज्ञान (जिसमे प्राकृतिक विज्ञान तथा सामाजिक विज्ञान शामिल हैं) के दार्शनिक तथा तार्किक पूर्वधारणाओं, नींव तथा उनसे निकलने वाले परिणामों का अध्ययन किया जाता है।

इस प्रकार, विज्ञान के दर्शन में निम्नलिखित विषयों पर ध्यान दिया जाता है: अभिधारणाओं का चरित्र एवं विकास, परिकल्पनाएं, तर्क एवं निष्कर्ष, जिस प्रकार विज्ञान में इन्का उपयोग होता है; किस प्रकार से विज्ञान में प्राकृतिक घटनाओं की व्याख्या तथा भविष्यवाणी होती है; वैज्ञानिक निष्कर्षों तक पहुंचने के लिए किस प्रकार के तर्क का प्रयोग होता है; वैज्ञानिक विधि का सूत्रीकरण, कार्यक्षेत्र और उसकी सीमाएँ; वे साधन जिनके द्वारा यह निर्धारित किया जाता है कि कब किसी वैज्ञानिक तथ्य को समुचित वस्तुनिष्ठ समर्थन प्राप्त है; तथा वैज्ञानिक विधि और नमूनों के प्रयोग के परिणाम।

 वैज्ञानिक अभिधारणा तथा कथन 
 प्रेक्षण का सिद्धांत पर आश्रय 
थॉमस कुह्न के अनुसार परीक्षण किये जा रहे सिद्धांत को उस सिद्धांत के प्रभाव से जिस पर प्रेक्षण आधारित हैं पृथक किया जाना असम्भव है।

 परीक्षण द्वारा सिद्धांत की अनिर्धारणता 

 इन्हें भी देखें 
 विज्ञान के दार्शनिकों की सूची
 वैज्ञानिक विधि
 प्रयोग
 प्रेक्षण एवं मापन

श्रेणी:विज्ञान
दर्शनशास्त्र
राजनैतिक उद्देश्यों की प्राप्ति के लिए विज्ञान में हेरफेर करना विज्ञान का राजनीतीकरण कहलाता है। 
जब कोई सरकार, व्यापारिक संगठन, या ऐडवोकेसी समूह कानूनी या आर्थिक दबाव का उपयोग करके किसी वैज्ञानिक अनुसंधान के निष्कर्षों को प्रभावित करता है या निष्कर्षों को तोड़मड़ोरकर प्रस्तुत करता है, तो यह विज्ञान का राजनीतीकरण है। विज्ञान के राजनीतीकरण का शैक्षणिक एवं वैज्ञानिक स्वतातंत्रता पर भी बुरा असर पड़ता है। ऐतिहासिक रूप से देखा जा सकता है कि कुछ समूहों ने अपने निजी हितों की पूर्ति के लिए वैज्ञानिक तथ्यों को तोड़ा-मरोड़ा है जिससे अन्ततः सार्वजनिक नीतियों को अपने हित में मोड़ने में सफल हुए।

श्रेणी:विज्ञान
विज्ञान की आर्थिकी (   ) वह विधा है जो प्रौद्योगिकी के विकास में विज्ञान के प्रभाव को समझने का प्रयत्न करती है। इसके अलावा यह वैज्ञानिकों के व्यवहार, वैज्ञानिक संस्थानों एवं बाजारों के दक्षता या अदक्षता आदि की व्याख्या करने की भी कोशिश करती है।

 संदर्भ 
श्रेणी:विज्ञान
श्रेणी:प्रौद्योगिकी
यह मना जाता है की यह सच है, की पहले समय में तारो या ग्रहो के स्थिती के अनुसार तर्क लागाया जाता भविष्यका इससे यह होताथा की लोग आनेवाली मुश्कील और फायदे से निपट लेते. यह विद्या निशाचर प्रनियोको बहुत आछी तर हसे आती है, और इसका इस्तमाल एक नकशे के तऱ्ह किया जाता आज भी काई देशो मे इनके ज्ञाता मौजूद है लेकिन इसके बारे मे हमेशा  कम जानकारी मिळती है, क्युकी लोग ज्यादतर इसे गुप्त रखने मे ही संतुषठता मानते है,,और इस तार्किक समाजशास्त्रीय ज्ञान को कई मत्रा मे भारत कें पुरण कथा मे मौजूद है इस ज्ञान का पुरा या बहुत कम एस्तीमाल महाभारत मे भगवान कृष्ण ने कि, इसे भागवत गीता के नाम से भी जनते है, अभिमन्यू और चक्रव्यू का किस्सा यह बात को दरषाता है, की भगवान कृष्ण चक्रवर्ती थे, उसीके सुदर्षन चक्र की रचनाही चक्रव्यू है, लेकिन यह ज्ञान कई हिस्सो मे संपूर्ण हिंदुस्थान मे तुकडो के भाती फैलाहुआ है.. 

आर्थात यह की विज्ञान का इतिहास के पिचे छुपे रहस्य से पडदा अभी पुरी तारा नाही उठा हुआ है, ये सच है की जाब भी कभी उटेगा तो हैराण कर देने वाले सच सामने आयेंगे, और इसमे तर्कविज्ञान की नी रचना मिलेगी, जो पुरी मानवी सभ्यता को हिला दालेगी
दार्शनिकों की एक लंबी परंपरा रही है जिन्होंने वैज्ञानिक चिंतन के माध्यम से वस्तुनिष्ठ और आत्मनिष्ठ ज्ञान के सहसंबंध को विश्व से अवगत कराया है। इन दार्शनिकों की एक कालक्रमानुसार सूची निम्नवत है। 
१६वीं सदी से पूर्व के दार्शनिक
प्लेटो
अरस्तू
एंपेडोक्लीज़
इब्न अल- हेथम
रॉबर्ट ग्रॉसतेस्त
रॉजर बेकन
१६वीं सदी
सर फ्रांसिस बेकन
१७वीं सदी
गैलीलियो गैलिली
रेने देकार्त
आइजक न्यूटन
१८वीं सदी
जार्ज बर्कली
इमैनुएल कांट
डेविड ह्यूम
१९वीं सदी
आगस्त काँत
जॉन स्टुअर्ट मिल
विलियम ह्वेवेल
जॉर्ज हेनरी लेविस
एडमंड हुसर्ल
अर्न्स्ट माक
चार्ल्स सैंडर्स पियर्स
फ्रेडरिक एंगेल्स
१९००-१९३०
हेनरी पॉयनकेर
पियरे ड्यूहम
नील्स बोर
अल्बर्ट आइंस्टीन
बर्ट्रंड रसेल
फ्रैंक पी॰ रैमसे
मारित्ज़ श्लिक
जॉन डिवी
अल्फ्रेड नार्थ ह्वाइटहेड
१९३०- १९६०
अल्फ्रेड अयर
हैंस रिशनबैक
जॉर्ज कैनगल्हम
केनेथ क्रैक
एलेक्जेंडर कॉयरे
सर कार्ल पॉपर
रूडोल्फ कार्नैप
माइकेल पोलान्यी
ओटो न्यूरथ
कार्ल गुस्ताव हेम्पेल
पॉल ओपेनहेम
गैस्टन बैचलर्ड
आर॰ बी॰ ब्रैथवेट
वर्नर हाइजनबर्ग
ताकेतानी मीत्सू
स्टीफन तूल्मिन
१९६०- १९८०
दविद ब्लुर
मरिओ बनज
पॉल फेएराबेंड
मेरी हीसे
थॉमस कुहन
इम्रे लक़तोस
अर्नेस्ट नेगल
हिलरी पट्नम
डब्ल्यू. वी. क्विन
माइकल रूज़
कार्ल फ्रिएद्रिच वॉन विसाक्कर

1980-वर्तमान
डोना हरावे- 
डेविड अल्बर्ट- 
रिचर्ड बोय्द - 
अर्तुरो कार्सेत्ति- 
नैंसी कार्टराइट- 
डेविड कैसल- 
एलन चल्मेर्स- 
नों चोमस्की- 
टीम क्रेन- 
डेनियल देनेत्त- 
जॉन डुप्रे- 
जॉन एअर्मन- 
बस वन फ्रास्सेन-  
रोनाल्ड गिएरे- 
पीटर गोद्फ्रे-स्मिथ- -
अडोल्फ़ ग्रुन्बौम- 
इअन हैकिंग- 
सान्द्र हार्डिंग- 
मिचल हेलर- 
पिअर जैकब- 
फिलिप कित्चेर- 
लार्री लौदन- 
जॉन लेंनोक्स- 
इसाक लेवी- 
पीटर लिप्टन- 
हेलेन लोंगिनो- 
एर्नन म्च्मुल्लिन- 
पीटर मदवार- 
स्टेफेन सी. मेयेर- . 
जॉन इ. मुर्दोच- . 
नांसी मर्फी- 
बसराब निकोलेस्कु- 
रॉजर पेंरोसे- 
जॉन पोल्किंघोरने- 
अलेक्स रोसेंबेर्ग- 
वेस्ली सी. सलमों- . 
ब्रायन स्क्यर्म्स- 
पैट्रिक सुप्पेस- 
डेविड स्टोव- 
वोल्फगांग स्तेग्मुल्लेर- 
एल्लिओत्त सोबर- 
किम स्तेरेल्नी- 
रिचर्ड स्विन्बुरने- 
सान्द्र मित्चेल्ल- 
लॉरेंस स्कलर- 
क्लौदिन तिएर्केलिन- 
गेरार्ड वेर्स्चुउरें- 
जॉन वोर्रल्ल- 

श्रेणी:दार्शनिकों की सूची
श्रेणी:विज्ञान के दार्शनिक
विज्ञान नगरी, भारत के राज्य पश्चिम बंगाल की राजधानी कोलकाता में स्थित एक विज्ञान से सम्बन्धित एक प्रदर्शनी एवं संग्रहालय है। यह भारतीय उपमहाद्वीप में अपने तरह का सबसे बड़ा विज्ञान केन्द्र है। यह भारत सरकार के संस्कृति मंत्रालय के अन्तर्गत आता है।

इसमें दो सुविधाएँ हैं विज्ञान केन्द्र एवं सम्मेलन केन्द्र। विज्ञान नगरी परिसर में स्पेस ओडीसी, डायनामोशन, क्रम-विकास पार्क, समुद्रवर्ती केन्द्र और एक विज्ञान पार्क है। स्पेस ओडीसी में प्रथम दीर्घाकार फार्मेट चलचित्र प्रेक्षागृह, समय यंत्र, 3-विमीय दृश्य प्रेक्षागृह, दर्पण का जादू और अंतरिक्ष विज्ञान, गतिविद्युत एवं कल्पित सत्य पर प्रदर्श (मॉडल) हैं। दर्शकों की शिक्षा तथा उनके मनोरंजन दोनों के लिए विज्ञान एवं प्रौद्योगिकी कोना, जल जीवशाला, भीमकाय रोबोटिक कीड़ों पर एक प्रदर्शनी तथा अनेक अन्त:क्रियात्मक प्रदर्श हैं।

सम्मेलन केन्द्र परिसर में एक बड़ा प्रेक्षागृह (2232 आसन क्षमता वाला), एक छोटा प्रेक्षागृह (392 आसन क्षमता) और एक संगोष्ठी कक्ष है जिसमें 15 से लेकर 100 की आसन क्षमता, अन्त: गृह (270 वर्ग मीटर) और मुक्त प्रांगन प्रदर्शनी स्थल (20000 वर्ग मीटर) है। प्रेक्षागृह एवं संगोष्ठी कक्ष पूर्णत: वातानुकुलित हैं। कम्पनी की वार्षिक आम सभाओं तथा सांस्कृतिक कार्यक्रमों के लिए विज्ञान नगरी का सम्मेलन केन्द्र सर्वाधिक पसंदीदा स्थल है।

 सन्दर्भ 

 बाहरी कड़ियाँ
विज्ञान नगरी, कोलकाता का जालघर

श्रेणी:भारत में संग्रहालय
श्रेणी:कोलकाता
अंगूठाकारविज्ञान परियोजना में सौरमण्डल का प्रतिरूप प्रदर्शित करता छात्र।
विज्ञान की किसि विधा (जैसे भौतिकी, रसायन विज्ञान, जीवविज्ञान आदि) में मॉडल बनाना या कोई वैज्ञानिक प्रयोग करना विज्ञान परियोजना ( ) कहलाती है। यह छात्रों के लिये शैक्षिक गतिविधि है जिसमें वे कुछ अपने-आप करने की कोशिश करते हुए सीखते हैं। कभी-कभी विद्यार्थी अपने इन विज्ञान-परियोजनाओं को विज्ञान मेलों में प्रदर्शित करते हैं। आजकल पूरे विश्व में छात्रों को विज्ञान परियोजनाएं करी और करायी जातीं हैं।

 विज्ञान परियोजनाओं के प्रकार 
विज्ञान परियोजनाएँ मुख्यत: चार प्रकार की होतीं हैं -

 प्रायोगिक परियोजना ( )
 इंजीनियरी प्रोजेक्ट ( )
 प्रदर्शन परियोजना ( )
 सैद्धान्तिक परियोजना ( )

 बाहरी कड़ियाँ 
 विज्ञान गतिविधियाँ (हिन्दी ब्लॉग)
   
     

श्रेणी:शिक्षा
श्रेणी:विज्ञान
अंगूठाकारविज्ञान प्रगति हिन्दी की एक विज्ञान पत्रिका है। विज्ञान प्रगति ने हिन्दी विज्ञान पत्रकारिता में एक महत्वपूर्ण मील का पत्थर स्थापित किया है।

परिचय
'विज्ञान प्रगति' हिन्दी में वैज्ञानिक एवं तकनीकी विषयों पर अद्यतन सामग्री देने वाली मासिक पत्रिका है। इसका प्रकाशन सन् १९५२ से आरम्भ हुआ। इसके प्रकाशन का मूल उद्देश्य सीएसआईआर की प्रयोगशालाओं में होने वाले वैज्ञानिक अनुसंधानों के बारे में सूचना देना था। 

स्वतत्रता प्राप्ति के बाद भारत में जब हिन्दी को समुचित स्थान दिलाने के प्रयास कए जा रहे थे तब वैज्ञानिक तथा औद्योगिक अनुसंधान परिषद (सी. एस. आई. आर.) ने जन-मानस में हिन्दी भाषा में विज्ञान के प्रचार-प्रसार के लिए एक महत्वपूर्ण एवं दूरदर्शी निर्णय लिया जिसके फलस्वरूप वर्ष 1952 में विज्ञान प्रगति नामक लोकप्रिय विज्ञान पत्रिका के प्रकाशन का कार्य प्रारंभ हुआ। आरंभ में यह पत्रिका एक न्यूजलेटर के रूप में, सीएसआईआर की प्रयोगशालाओं में किए जा रहे वैज्ञानिक अनुसंधानों के बारे में सूचनाएं प्रकाशित करती थी। बाद में इसका प्रकाशन जन-मानस में वैज्ञानिक दृष्टिकोण जगाने तथा अंधविश्वास से छुटकारा दिलाने के लिए एक लोकप्रिय विज्ञान पत्रिका के रूप में किया जाने लगा। तब से लेकर आज तक अपने नाम के अनुरूप विज्ञान प्रगति भारत के लोगों को विज्ञान की प्रगति के बारे में जानकारी देती आ रही है। अगस्त 2010 में पत्रिका ने अपना 675वां अंक प्रकाशित किया। जनवरी 2011 यह लोकप्रिय विज्ञान पत्रिका अपने प्रकाशन के 60वें वर्ष में प्रवेश कर गयी। 

अपना उद्देश्य 'जन-मानस के लिए विज्ञान' के अनुसार विज्ञान प्रगति भारतीय विज्ञान एवं प्रौद्योगिकी के योगदान को मानव कल्याण तथा उसके समाज पर प्रभाव के विभिन्न क्षेत्रों पर जानकारी प्रदान करती है। इस पत्रिका में अपना अमूल्य सहयोग देने वालों में श्री शिवराज पाटिल, पूर्व लोकसभा अध्यक्ष; डॉ एस. जेड. कासिम, पूर्व सदस्य (विज्ञान) योजना आयोग; डॉ॰ आर एक माशेलकर, पूर्व महानिदेशक सीएसआईआर; प्रो. ए. रहमान, पूर्व निदेशक निस्टैडस; प्रो. यशपाल; तथा डॉ॰ एन. विट्ठल सम्मिलित हैं।

विज्ञान प्रगति विभिन्न सामयिक विषयों पर विशेषांकों का प्रकाशन भी करती है। विज्ञान प्रगति की लोकप्रियता का अनुमान इस बात से लगाया जा सकता है कि इसकी प्रसार संख्या लोकप्रिय विज्ञान पत्रिकाओं में से सर्वाधिक है। देश के दूर-दराज के क्षेत्रों में इस पत्रिका के 10-11 लाख से ज्यादा पाठक होंगे। विदेशों में भी विज्ञान प्रगित के पाठक उपलब्ध हैं।

 सन्दर्भ 

 इन्हें भी देखें 
 विज्ञान (प्रयाग से प्रकाशित),
 वैज्ञानिक (हिन्दी विज्ञान पत्रिका मुम्बई),
 विज्ञान डाइजेस्ट,
 आविष्कार (दिल्ली),
 अनुसंधान पत्रिका (प्रयाग),
 विज्ञान भारती

 बाहरी कड़ियाँ 
 
आनलाइन विज्ञान प्रगति 
 विज्ञान प्रगति के अंकों के मुखपृष्ठ
 विज्ञान प्रगति की हीरक जयन्ती
      -   विज्ञान को हिन्दी के माध्यम से पहुंचाना गौरव की बात - राज्यपाल श्री राम नाईक 

श्रेणी:हिन्दी
श्रेणी:विज्ञान
श्रेणी:हिन्दी पत्रिकाएँ
श्रेणी:अंतरजाल पोर्टल
श्रेणी:सूचना प्रौद्योगिकी
श्रेणी:पर्यावरण
विज्ञान प्रसार (वि.प्र.) भारत सरकार के विज्ञान एवं प्रौद्योगिकी विभाग के अधीन एक स्वायतशासी संस्था है। इसका उद्देश्य बड़े पैमाने पर विज्ञान लोकप्रियकरण के कार्यों गतिविधियों को आरम्भ करना, वैज्ञानिक एवं तर्कसंगत दृष्टिकोण को बढ़ावा देना और प्रचार-प्रसार करना तथा विज्ञान एवं प्रौद्योगिकी संचार हेतु संसाधन-सह-सुविधा केन्द्र के रूप में कार्य करना है।

विज्ञान प्रसार,  विज्ञान एवं प्रौद्योगिकी के लिए एक राष्ट्रीय संसाधन-सह-सुविधा केन्द्र है। यह विज्ञान एवं प्रौद्योगिकी हेतु नवीन एवं उभरती प्रौद्योगिकियों के अनुकूलन, उपयोग और काम में लाने के लिए संघर्षरत है। इसके द्वारा विज्ञान एवं प्रौद्योगिकी सॉफ्टवेयर के विकास, उत्पादन, प्रसार और विपणन पर विशेष बल दिया जाता है। इसके द्वारा विज्ञान एवं प्रौद्योगिकी लोकप्रियकरणसंचार हेतु एक देशव्यापी नेटवर्क का विकास को प्रमुखता दी गयी है। विकसित सॉफ्टवेयर के प्रयोग एवं प्रसार के लिए वि.प्र. प्रशिक्षण कर्यक्रमों का आयोजन करता है।

उद्देश्य
विज्ञान प्रसार की स्थापना सन् 1989 में निम्नांकित उद्देश्यों के साथ की गयी थी: 
 वैज्ञानिक एवं तर्कसंगत दृष्टिकोण को बढ़ावा देना और प्रचार-प्रसार करना,
 विज्ञान एवं प्रौद्योगिकी संचार हेतु संसाधन-सह-सुविधा केंद्र के रूप में कार्य करना,
 बड़े पैमाने पर विज्ञान लोकप्रियकरण के कार्यों गतिविधियों को आरंभ करना,
 विभिन्न भारतीय भाषाओं में विज्ञान एवं प्रौद्योगिकी लोकप्रियकरण पर विविध सॉफ्टवेयर (ऑडियो, विडियो, रेडियो, टीवी, प्रिंट, लर्निंग पैकेज, किट्स, खिलौने) का विकास, प्रसार और विपणन करना,
 विज्ञान एवं प्रौद्योगिकी के लिए भिन्न-भिन्न मीडिया का प्रयोग करना,
 विज्ञान एवं प्रौद्योगिकी के लिए नवीनउभरती प्रौद्योगिकी का प्रयोग।

इन्हें भी देखें
लोकप्रिय विज्ञान
विज्ञान संचार और सूचना संसाधन का राष्ट्रीय संस्थान
ड्रीम 2047

सन्दर्भ

बाहरी कड़ियाँ
विज्ञान प्रसार का वेबसाइट 

श्रेणी:विज्ञान संचार
अंगूठाकारविज्ञान भवन,नई दिल्ली

विज्ञान भवन, नई दिल्ली (अंग्रेजी:  ) भारत की राजधानी नई दिल्ली में मौलाना आज़ाद रोड पर स्थित एक सरकारी इमारत है। सन् 1956 में बनी यह इमारत राष्ट्रीय व अन्तर्राष्ट्रीय आयोजनों के लिये प्रयोग में लायी जाती है।

विज्ञान भवन में कॉमनवेल्थ मीटिंग नॉन एलाइण्ड मूवमेण्ट और सार्क समिट्स जैसे कई महत्वपूर्ण आयोजन भारत सरकार द्वारा आयोजित किये जा चुके हैं। भारत सरकार का शहरी विकास मन्त्रालय इसकी पूरी देखरेख व अनुरक्षण करता है। 

इस इमारत में वे सभी आयोजन सम्पन्न होते हैं जिनमें भारत के राष्ट्रपति अथवा प्रधान मन्त्री उपस्थित हों। इसके अलावा राष्ट्रीय फिल्म पुरस्कार व हिन्दी दिवस जैसे सरकारी आयोजन भी यहीं होते हैं।

 वास्तुकला 
सन् 1955 में इस इमारत का नक्शा केन्द्रीय लोकनिर्माण विभाग के प्रमुख वास्तुविद आर. आई. गहलौत ने तैयार किया था। ब्रिटिश राज के जमाने की भवन निर्माण कला के तत्वों का समावेश करते हुए लुटियन की दिल्ली के भवनों के अलावा हिन्दू वास्तुकला के अतिरिक्त मुगल कालीन निर्माण-विधि का भी भरपूर उपयोग हुआ। केवल इतना ही नहीं बौद्ध कालीन शिल्प व अजन्ता की गुफाओं की कला के साथ-साथ आधुनिक वास्तु-विद्या भी काम में लायी गयी ताकि यह इमारत अपने नाम (विज्ञान भवन) को सार्थकता प्रदान कर सके।

 सम्पूर्ण संरचना 
इस इमारत के संकुल का मुख्य सभागार (अंग्रेजी में: ) 1200 प्रतिनिधियों के बैठने योग्य आरामदेह आवागमन में सुगम व समस्त सुविधाजनक वार्ता उपकरणों से युक्त है। इसके अतिरिक्त इसमें 65 से 375 प्रतिनिधियों की क्षमता वाले छ: छोटे हाल भी हैं जिन्हें हिन्दी में संगोष्ठी-कक्ष कहा जाता है। इमारत के अन्दर वीआईपी लाउंज, ऑफिस ब्लॉक सेक्रेट्रिएट व डॉकूमेण्टेशन सेण्टर भी बनाया गया है। यही नहीं इस भवन के अन्दर एक स्टूडियो, बिजिनेस सेण्टर व प्रदर्शनी-कक्ष भी है जिसका उपयोग कार्यक्रमों के दौरान सुरक्षा की दृष्टि से किसी भी बाह्य हस्तक्षेप से बचने के लिये किया जाता है। इसके बराबर वाली इमारत विज्ञान भवन अनेक्सी के रूप में जानी जाती है जिसमें चार कमेटी रूम के अलावा अलग से एक मीडिया सेण्टर भी है। 
विज्ञान भवन अनेक्सी से बिल्कुल सटा हुआ हैदराबाद हाउस है जिसमें भारत सरकार के उप राष्ट्रपति का निवास है। विज्ञान भवन के अन्दर आयोजित होने वाले सभी कार्यक्रमों में खानपान व कैटरिंग आदि की सुविधा अशोका होटल और भारतीय पर्यटन विकास विभाग मिलकर उपलब्ध कराते हैं।    .

 सन्दर्भ 

 बाहरी कड़ियाँ 
 विज्ञान भवन - सम्पत्ति निदेशालय पर
 विज्ञान भवन - विकिमैपिया पर 

श्रेणी:दिल्ली की इमारतें
विज्ञान भारती, (या, विभा) भारत की एक अशासकीय संस्था है जो भारत में स्वदेशी विज्ञान के विकास के लिए एक जीवत आदोलन के रूप में परिकल्पित है। इसकी संस्थापना सन् १९९२ में जबलपुर में हुई थी। इसका ध्येयवाक्य (मोट्टो) है - 'अविद्यया मृत्युं तीर्वा विद्ययाऽमृतमश्नुते'। (अर्थ : अविद्या द्वारा मृत्यु को पार करते हुए विद्या द्वारा अमरता को प्राप्त होता है।)

लक्ष्य
 भौतिक एवं आध्यात्मिक विज्ञान का संश्लेषण करते हुए भारतीय विरासत को सुरक्षित रखना

 विज्ञान एवं प्रौद्योगिकी के इस वर्तमान युग में राष्ट्रीय निर्माण के लिए स्वदेशी आन्दोलन में नई चेतना का संचार करना

 आयुर्वेद, सिद्ध, ध्यान, जैविक कृषि, वास्तुविद्या, वानिकी, खगोलविद्या, पर्यावरण आदि तथा इसी तरह के अन्य स्वदेशी विज्ञान एवं प्रौद्योगिकी को सक्रिय करना

  सभी भारतीय भाषाओं में स्वदेशी चेतना के साथ विज्ञान आन्दोलन को सक्रिय करना

 प्राचीन भारत के वैज्ञानिकों द्वारा आधुनिक ज्ञान-विज्ञान में किए गये अनन्य योगदानों के प्रति लोगों में जागरूकता फैलाना

 युवा वैज्ञानिकों को अधिक सृजनशीलता और मौलिकता की ओर ले जाना

आदि।

कार्य
300६ठा विश्व आयुर्वेद सम्मेलन २०१४
300चतुर्थ भारतीय विज्ञान सम्मेलन (२०१५)
सम्प्रति २३ भारतीय राज्यों में विज्ञान भारती की शाखाएँ हैं। वर्तमान समय में १४ विभिन्न क्षेत्रों में कार्य कर रही है, जो निम्नलिखित हैं-
 विश्व आयुर्वेद फाउण्डेशन ()
 इग्नाइटींग माइन्ड्स
 राष्ट्रीय पर्यावरण एवं ऊर्जा विकास मिशन (      ( ))
 राष्ट्रीय आयुर्वेद छात्र एवं युवा संघ (      ())
 शक्ति
 भारतीय विज्ञान सम्मेलन
 अन्तरराष्ट्रीय अपशिष्ट प्रबन्धन संस्थान
 वैश्विक भारतीय वैज्ञानिक एवं प्रौद्योगिकीविद फाउण्डेशन ()
 राष्ट्रीय युवा वैज्ञानिक मंच
 ज्ञान विज्ञान प्रतिभा परीक्षा
 विश्व वेद-विज्ञान सम्मेलन
 

 आने वाली परियोजनाएँ

  2
  बाल

सन्दर्भ

इन्हें भी देखें
भारतीय विज्ञान एवं प्रौद्योगिकी का इतिहास
आयुर्वेद
भारतीय गणित
स्वदेशी
 
 बाहरी कड़ियाँ 
 विज्ञान भारती मुखपृष्ट
 स्वदेशी विज्ञान आन्दोलन, केरल
 विज्ञान भारती, मध्य प्रदेश
स्वतन्त्रता आन्दोलन में वैज्ञानिकों की भूमिका भी कम नहीं : जयन्त सहस्रबुद्धे

श्रेणी:अशासकीय संस्था
श्रेणी:विज्ञान
श्रेणी:संघ परिवार
विज्ञानभैरवतन्त्र काश्मीरी शैव सम्प्रदाय के त्रिक उपसम्प्रदाय का मुख्य ग्रन्थ है। यह भैरव (भय का नाश करनेवाले) और भैरवी (शक्ति) के संवाद के रूप में है। इसमें १६३ अनुष्ठुप छन्दों के माध्यम से संक्षेप में ११२ युक्तियों या धारणाओं ( ) का वर्णन किया गया है। 

विज्ञान भैरव तंत्र देवी के प्रश्नों से शुरू होता है। देवी ऐसे प्रश्न पूछती हैं, जो दार्शनिक मालूम होते हैं। लेकिन शिव उत्तर उसी ढंग से नहीं देते। देवी पूछती हैं- प्रभु आपका सत्य क्या है? शिव इस प्रश्न का उत्तर न देकर उसके बदले में एक 'विधि' देते हैं। अगर देवी इस विधि से गुजर जाएँ तो वे उत्तर पा जाएँगी। इसलिए उत्तर परोक्ष है, प्रत्यक्ष नहीं। शिव नहीं बताते कि मैं कौन हूँ, वे केवल 'विधि' बताते हैं और कहते हैं : यह करो और तुम जान जाओगे। तंत्र के लिए करना ही जानना है।  इसके रचयिता गुरु केयूरवटी माने जाते हैं। इसके रचना-काल का ठीक-ठीक निर्धारण कठिन है किन्तु  ७वीं और ८वीं शताब्दी के बीच कभी इसकी रचना हुई होगी। अभिनवगुप्त ने इसे 'शिवज्ञान उपनिषद' कहा है। 

सन्दर्भ

इन्हें भी देखें
 तन्त्र
 तंत्र साहित्य (भारतीय)

बाहरी कड़ियाँ
विज्ञानभैरवम् (संस्कृत विकिस्रोत)
विज्ञान भैरव तंत्र ( मूल पुस्तक की व्यख्या  .  व्याख्याकार: व्रज वल्लभ द्विवेदी)
विज्ञानभैरव (गूगल पुस्तक ; व्याख्याकार: व्रज वल्लभ द्विवेदी)
विज्ञानभैरवतन्त्रम् (संस्कृत श्लोक तथा अंग्रेजी अर्थ सहित)
शिव की वाणी : विज्ञान भैरव तंत्र (वेबदुनिया)
ध्यानियों का महान ग्रंथ: विज्ञान भैरव तंत्र (हिन्दी विवेक)

श्रेणी:संस्कृत ग्रन्थ
श्रेणी:योग
विज्ञान में लड़कियाँ और महिलाएँ का अंतर्राष्ट्रीय दिवस 
विज्ञान में लड़कियाँ और महिलाएँ का अंतर्राष्ट्रीय दिवस प्रति वर्ष 11 फरवरी को मनाया जाता है, इस दिवस को मनाने के लिए 22 दिसंबर, 2015 को संयुक्त राष्ट्र महासभा के द्वारा संकल्प पारित किया गया था। इस दिन को विज्ञान और प्रौद्योगिकी में महत्वपूर्ण भूमिका निभाने वाली महिलाओं और लड़कियों को याद किया जाता है।यूनेस्को के लिए लैंगिक समानता एक वैश्विक प्राथमिकता है।यह दिवस लैंगिक समानता को बढ़ावा देता है और युवा लड़कियों के समर्थन को महत्वपूर्णता देता है।

 महत्व 
इस दिन के माध्यम से, हम समाज में  महिलाओं के भागीदारी को समर्थन और समानता के माध्यम से प्रोत्साहित करते हैं, जिससे विज्ञान और प्रौद्योगिकी क्षेत्र में उनकी भूमिका महत्वपूर्ण हो।

विज्ञान में महिलाओं और लड़कियों के योगदान को पहचानने और उन्हें सशक्त बनाने के लिए अंतर्राष्ट्रीय दिवस की एक महत्वपूर्ण प्लेटफ़ॉर्म।

विज्ञान में लैंगिक समानता को बनाए रखना समाजिक प्रगति और सतत विकास के लिए अत्यंत आवश्यक है।

 उद्देश्य 

 विज्ञान में लड़कियाँ और महिलाएँ का अंतर्राष्ट्रीय दिवस को यूनेस्को और संयुक्त राष्ट्र महिला द्वारा लागू किया जाता है, अंतर सरकारी एजेंसियों और संस्थानों के साथ-साथ नागरिक समाज के साथ मिलकर, जिसका उद्देश्य विज्ञान में महिलाओं और लड़कियों को बढ़ावा देना है के द्वारा इस दिवस को मनाया जाता है।

 इस दिन का उद्देश्य महिलाओं और लड़कियों के लिए विज्ञान में भागीदारी के लिए पूर्ण और समान पहुंच को बढ़ावा देना है।

 इस दिन के माध्यम से, महिलाओं को विज्ञान और प्रौद्योगिकी क्षेत्र में शिक्षा और प्रशिक्षण के लिए प्रेरित किया जाता है।

 इस दिन का उद्देश्य जेंडर न्यूट्रलिटी को प्रमोट करना है, ताकि समाज में विज्ञान क्षेत्र में महिलाओं के समर्थन और समान अवसर का माहौल बने।

 महिलाओं को विज्ञान में भागीदारी के लिए प्रोत्साहित किया जाता है, जिससे वे नवीनतम अनुसंधान और नवाचार में योगदान कर सकें।

 संदर्भ 

श्रेणी: 
श्रेणी:अंतर्राष्ट्रीय दिवस
श्रेणी:2015 में संयुक्त राष्ट्र
श्रेणी:संयुक्त राष्ट्र के दिन
अंगूठाकारविज्ञान मेले में प्रदर्शित कुछ मॉडल
विज्ञान मेला ( ) एक स्पर्धा है जिसमें प्रतिस्पर्धी अपनी-अपनी विज्ञान परियोजना प्रस्तुत करते हैं। विज्ञान मेले माध्यमिक एवं उच्च माध्यमिक स्तर के छात्रों में विज्ञान एवं प्रौद्योगिकी में अभिरुचि पैदा करने एवं अपनी प्रतिभा प्रदर्शित करने का अवसर प्रदान करते हैं। चात्र अपने प्रोजेक्ट के परिणामों को रिपोर्ट के रूप में, डिस्प्ले बोर्ड के रूप में या मॉडल के रूप में प्रस्तुत करते हैं।

 इन्हें भी देखें 
 विज्ञान परियोजना ( )
 वैज्ञानिक विधि ( )

 बाहरी कड़ियाँ 
 प्रदर्शों तथा मॉडलों को बनाने के लिये दिशानिर्देश (सन २०११)
   
  
   
    :  
      
    
 विज्ञान गतिविधियाँ (हिन्दी ब्लॉग)

श्रेणी:शिक्षा
श्रेणी:विज्ञान
विज्ञान विरोध अभिवृत्तियों का एक समूह है जिसमें विज्ञान और वैज्ञानिक विधि की अस्वीकृति शामिल है।  अवैज्ञानिक विचार रखने वाले लोग विज्ञान को एक वस्तुनिष्ठ पद्धति, जो सार्वभौमिक ज्ञान उत्पन्न कर सकती है, के रूप में स्वीकारते नहीं हैं। विज्ञान विरोध साधारणतः जलवायु परिवर्तन और विकासवाद जैसे वैज्ञानिक विचारों की अस्वीकार के माध्यम से प्रकट होता है। इसमें छद्म विज्ञान भी शामिल है, वे विधियाँ जो वैज्ञानिक होने का दावा करती हैं किन्तु वैज्ञानिक विधि को अस्वीकार करती हैं। विज्ञान विरोध षड्यन्त्र का सिद्धान्त और वैकल्पिक चिकित्सा में विश्वास की ओर ले जाता है।  विज्ञान में विश्वास की अभाव को राजनीतिक अतिवाद और चिकित्सा उपचार में अविश्वास को उन्नयन से जोड़ा गया है।  
सन्दर्भ
विज्ञान शिक्षा से आशय स्कूली बच्चों, कॉलेज के छात्रों या आम जनता के बीच वयस्कों द्वारा विज्ञान सीखने और सिखाने से है। विज्ञान शिक्षा के क्षेत्र में विज्ञान का पाठ्यक्रम, विज्ञान प्रक्रिया (वैज्ञानिक विधि), कुछ सामाजिक विज्ञान और कुछ शिक्षाशास्त्र  शामिल है। विज्ञान के मानकों में शामिल पारंपरिक विषय भौतिक विज्ञान, जीव विज्ञान, पृथ्वी विज्ञान, अंतरिक्ष विज्ञान और मानव विज्ञान हैं।

इन्हें भी देखें
इंजीनियरी शिक्षा
आयुर्विज्ञान शिक्षा

बाहरी कड़ियाँ
विज्ञान शिक्षा का मकसद और पद्धति

सन्दर्भ

श्रेणी:विज्ञान शिक्षा
विज्ञान संचार ( ) का सामान्य अर्थ संचार-माध्यमों के द्वारा गैर-वैज्ञानिक समाज को विज्ञान के विविध पहलुओं एवं विषयों के बारे में सूचना देना है। कभी-कभी यह काम व्यावसायिक वैज्ञानिकों द्वारा भी किया जाता है (तब इसे 'विज्ञान का लोकीकरण' कहा जाता है।)। विज्ञान संचार अपने-आप में एक पेशेवर क्षेत्र बन चुका है।

हिन्दी में विज्ञान लोकीकरण
हिन्दी में विज्ञान लोकीकरण करने वाले प्रमुख व्यक्ति ये हैं-

(१) शंकर बालकृष्ण दीक्षित

(२) प्रो० फूलदेव सहाय वर्मा

(३) स्वामी सत्यप्रकाश सरस्वती

(४) महाबीर प्रसाद श्रीवास्तव

(५) रामदास गौड़

(६) डॉ० गोरख प्रसाद

(७) गोपाल स्वरूप भार्गव

(८) स्वामी हरिशरणानन्द

(९) डॉ० आत्माराम

(१०) जगपति चतुर्वेदी

(११) डॉ. रामचरण मेहरोत्रा

(१२) डॉ० रघुवीर

 हिन्दी एवं भारतीय भाषाओं में विज्ञान सम्बन्धी लेखन का इतिहास 
हिन्दी तथा अन्य भारतीय भाषाओं में पिछले डेढ़ सौ वर्षों से विज्ञान सम्बन्धी लेखन धीमी गति से किन्तु सतत जारी है।

 १८७३ -- त्रिकोणमिति की रूपरेखा -- लक्ष्मीशंकर मिश्र

 १९०१ -- नागरी प्रचारिणी सभा ने ७ विषयों से सम्बन्धित शब्दावली के निर्माण का बीड़ा उठाया।

 १९१३ -- विज्ञान परिषद् प्रयाग ने 'विज्ञान प्रवेशिका, भाग -१' छापी।

 १९३० -- प्रारम्भिक भौतिक विज्ञान -- निहाल करण सेठी (काशी हिन्दू विश्वविद्यालय)

 १९४२ -- भारतीय विज्ञन परिषद, इलाहाबाद ने विज्ञान परिषद प्रयाग के साथ मिलकर दो भागों में 'अंग्रेजी-हिन्दी वैज्ञानिक कोश' का प्रकाशन किया।

 १९४५ -- ठोस ज्यामिति -- डॉ ब्रजमोहन (हिन्दी साहित्य सम्मेलन, प्रयाग)

 १९४९ -- रासायनिक तत्त्व विश्लेषण -- गोरक्ष प्रसाद श्रीवास्तव (हिन्दी प्रकाशन मण्डल, काशी हिन्दू विश्वविद्यालय)

 १९५४ -- भौतिक रसायन की रूपरेखा -- डॉ रामचरण मेहरोत्रा (हिन्दी साहित्य सम्मेलन, प्रयाग)

 १९५५ -- प्रकाश विज्ञान -- डॉ निहाल करण सेठी

 १९६० -- चुम्बकत्व और विद्युत -- डॉ निहाल करण सेठी (हिन्दुस्तानी अकादमी, इलाहाबाद)

 १९६० -- वैज्ञानिक तथा तकनीकी शब्दावली आयोग का गठन

 १९६७ -- वैज्ञानिक परिव्राजक -- सत्यप्रकाश सरस्वती (विज्ञान परिषद प्रयाग द्वारा प्रकाशित)

 १९६८ -- वैज्ञानिक शब्दावली : इतिहास और सिद्धान्त -- ओम प्रकाश शर्मा

 १९६८ -- हिन्दी विश्वकोश, दसवाँ खण्ड (नागरी प्रचारिणी सभा)

 १९७८ -- इंजीनियरिंग शब्दावली संग्रह (केन्द्रीय हिन्दी निदेशालय)

 १९७८ -- भारत की सम्पदा -- वैज्ञानिक तथा औद्योगिक अनुसंधान परिषद

 २००९  -- विज्ञान प्रकाश -- लोक-विज्ञान परिषद द्वारा विज्ञान एवं प्रौद्योगिकी शोध पत्रिका का प्रकाशन आरम्भ

 इन्हें भी देखें 
 विज्ञान (हिन्दी पत्रिका)
 विज्ञान परिषद् प्रयाग
 विज्ञान प्रसार

 बाहरी कड़ियाँ 
 विज्ञान लोकप्रियकरण : प्रारम्भिक प्रयास  
 विज्ञान एवं प्रौद्योगिकी शोध पत्रिका ('लोक-विज्ञान परिषद' द्वारा सन २००९ से प्रकाशित विज्ञान पत्रिका)
 राष्ट्रीय विज्ञान संचार एवं सूचना स्रोत संस्थान ()
 विज्ञान और प्रौद्योगिकी विभाग ()
 विज्ञान प्रसार
 विज्ञान तथा प्रौद्योगिकी राष्ट्रीय परिषद ()
 राष्ट्रीय विज्ञान संग्रहालय परिषद (    )
 विज्ञान लोकप्रियकरण में हिन्दी सबसे उपयुक्त भाषा (डॉ॰ शिवगोपाल मिश्र से मनीष मोहन गोरे की बातचीत)
 विज्ञान संचार मंच (हिन्दी चिट्ठा)
 कल्किआनहिन्दी (हिन्दी में विज्ञान की बात)
 भारतीय विज्ञान संचार समिति
     ( )
 हिंदी में वैज्ञानिक लेखन (ऋषभदेव शर्मा)
 
 विज्ञान और प्रौद्योगिकी का विकास एवं हिंदी (प्रो॰ महावीर सरन जैन)

 वैज्ञानिक चेतना और साहित्य

श्रेणी:विज्ञान शिक्षा
श्रेणी:संचार
वैज्ञानिक : 2456-4818

त्रैमासिक पत्रिका का प्रकाशन 'हिंदी विज्ञान साहित्य परिषद' मुंबई द्वारा किया जाता है। इसमें विज्ञान, अभियांत्रिकी और प्रौद्योगिकी से सम्बंधित लेखो को हिंदी में प्रकाशित किया जाता है.
विज्ञान साक्षरता ( ) या  वैज्ञानिक साक्षरता ( ) उन लिखित, संख्यात्मक एवं डिजिटल साक्षरताओं के समूह को कहते हैं जो विज्ञान, विज्ञान की कार्यविधि, प्रेक्षणों एवं सिद्धान्तों को समाहित किए हुए है।  विज्ञान साक्षरता का सबसे महत्वपूर्ण सम्बन्ध वैज्ञानिक विधि को समझने, मात्रक, इकाइयों, मापन की विधियों, आदि से है। इसके साथ ही विज्ञान के मुख्य क्षेत्रों, जैसे भौतिकी, रसायन, जीवविज्ञान, भूविज्ञान, पर्यावरण, एवं संगणन आदि की मूलभूत जानकारी विज्ञान साक्षरता के अन्तर्गत आती है।

श्रेणी:विज्ञान
विज्ञान स्नातकोत्तर इंजीनियरिंग में एक स्नातक की डिग्री है जिसमें :..-मशीनी उपकरणों के बारे में अध्ययन करवाया जाता हैं '

सन्दर्भ

श्रेणी:शैक्षिक उपाधियाँ
श्रेणी:शिक्षा